Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7515

h) Tudjon műalkotásokat elemezni formai és tartalmi szempontok alapján, ismerje az alkotói életutakat. 2006/20/II. szám VIZUÁLIS KULTÚRA 9–10. évfolyam 2006/20/II. szám Javasolt óraszám Évfolyam 7. 8. 9. 10. 11. 12. Heti óraszám A KÉK tanterv és a NAT 2003 viszonyának jellemzői A Vizuális kultúra tanterv a Művészetek műveltségi terület Vizuális kultúra részműveltségi területére terjed ki. A tanterv a részműveltségi terület követelményeit teljes mértékben lefedi. A NAT Rajz tantervében szereplő továbbhaladási követelményeknek a Vizuális kultúra tanterve megfelel, annál jóval bővebb és részletesebben megfogalmazott követelményeket tartalmaz. A NAT követelményeken felül részletes követelményeket ír elő a tanterv a környezet rendeltetésszerű használatára vonatkozóan. A környezetet jóval tágabban értelmezi (a természeti környezettől, az épített környezeten át a mindennapi használati tárgyakig). A kifejezés, képzőművészet tanulását kora kisiskolás kortól XX. századi és kortárs képzőművészeti alkotások (valóságos alkotások és reprodukciók) ismétlődő észlelése révén segíti. A tanterv tematikus tananyaga minden évfolyamon lehetőséget teremt a látható világ valamennyi dimenziójának (fény, szín, forma, tér, mozgás) tanulmányozására és – változatos technikákkal történő – kifejezésére. A vizuális kultúra tantárgy a NAT 2003 célkitűzéseinek megfeleltethetően természetszerűleg tevékenységorientált tantárgy, ahol a tevékenységek különböző – elsősorban vizuális – képességek és kompetenciák fejlesztését hivatottak szolgálni. A tananyag spirális szerkezete lehetőséget ad a képességek, kompetenciák folyamatos fejlesztésére és a differenciálásra, hiszen a tevékenységtípusok évről évre visszatérnek egyre mélyebb tartalom közvetítésével, és egyre speciálisabb tevékenységek formájában. A tanterv a NAT műveltségi területek oktatásának közös követelményei közül a Környezeti nevelésre és a Kommunikációs kultúrára (azaz a vizuális kommunikációs kultúra) fejlesztésére helyezi a fő hangsúlyt. Ezen kívül segíti a Hon- és népismeret követelményeinek teljesítését (bár erre elsősorban a Képességfejlesztő és értékőrző program Népismeret-néprajz, valamint Honismeret és Helytörténet tantervei hivatottak). Segíti továbbá a Tanulás és a Felkészülés a felnőtt lét szerepeire közös követelményeinek teljesítését, azáltal, hogy valamennyi évfolyamon – a vizuális kultúra tanulásán túl – a vizuális kommunikáció, valamint a képzőművészetek nyújtotta önművelési lehetőségeket kínálja fel a tanulóknak. Ezek mellett jelentős mértékben hozzájárul az Énkép- és önismeret, Európai azonosságtudat – egyetemes kultúra, illetve az Információs és kommunikációs kultúra fejlesztéséhez is. A tanterv jellemzői A Vizuális kultúra – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (minimális) teljesítményminősítést szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – a bábozás foglalkozásokon való aktív részvétellel – bármely tanuló teljesíteni tudja. A tanterv alkalmazásához szükséges feltételek A Vizuális kultúra tantervet a környezetkultúra iránt érzékeny, a vizuális kultúra egyes részterületein felkészült, rajz szakos egyetemi szintű tanári diplomával rendelkező pedagógus eredményesen taníthatja. A tanterv szerinti tanulást segítő pedagógusnak felkészültnek kell lennie a vizuális információk tekintetében, továbbá a legváltozatosabb vizuális médiumok ismeretében és a kortárs vizuális művészetekben. A környezet rendeltetésszerű használatának képességeit, szintén birtokolnia kell. A tanítandó vizuális technikákat és műveleteket biztonsággal kell használnia, és legalább egy képzőművészeti és/vagy kézműves technikát alkotó módon kell művelnie. A tanterv különösebb tér- és időszervezést nem igényel. A tantervben szereplő tevékenységek tanulásához nem szükséges külön terem. A rajz szaktanterem megléte viszont nem hátrány. Fontos azonban elkülönített térben (rajzszertárban) tárolni a program kivitelezéséhez szükséges anyagokat és eszközöket. A tanterv tanulásához-tanításához saját fejlesztésű tankönyvek és tanítási segédletek állnak rendelkezésre, amelyek a tankönyvpiacon megtalálhatók (A látás világa című tankönyvcsalád könyvei). 2006/20/II. szám A Vizuális kultúra tanulásának céljai a 9–10. évfolyamon Vizuális nyelv, vizuális kommunikáció Tanulják meg a tanulók a legfontosabb síkbeli és térbeli kifejezőeszközök, az alapvető ábrázolási konvenciók, kompozíciós és szerkesztési eljárások használatát. Szerezzenek gyakorlatot a látvány, a jelenség, a jel, a tárgy, a kép, a műalkotás megfigyelésében, leírásában, megértésében, elemzésében. Váljanak képessé a vizuális jelenségek és vizuális információk megértésére, gondolataik változatos, közérthető (értelmező, eligazító, kifejező, közlő, magyarázó) vizuális megjelenítésére. Alakuljon ki bennük a vizuális információt megbecsülő, ám kritikusan fogadó attitűd. Tanulják meg a legfontosabb ábrázolási és tervezési eljárásokat önállóan alkalmazni. Ismerjék meg a vizuális kommunikáció műfajait, továbbá történetének jelentősebb eseményeit (reneszánsz perspektíva, fotózás felfedezése, elektronikus médiumok megjelenése). Ismerjék meg az alapvető grafikai, festészeti, konstruáló eljárásokat. Tanuljanak meg szabadkézi rajzot készíteni, ábrát szerkeszteni, színes technikákat alkalmazni, makettet, modellt konstruálni informáló céllal. Lehetőség szerint sajátítsák el egy technikai médium (fotó vagy videó) használatát. Kifejezés, képzőművészet Váljanak képessé a tanulók a mindennapi látványok esztétikumának és a művészeti élményeknek a befogadására, átélésére, a műalkotások megítélésére. Tanulják meg élményeiket, érzelmeiket, fantáziaképeiket, gondolataikat kifejezni változatos képi és plasztikai eszközökkel. Szerezzenek jártasságot a hagyományos és új vizuális kifejezési technikák használatában. Tanuljanak meg véleményt mondani a művészet műfajairól, képzőművészeti, építészeti, iparművészeti, fotóművészeti és filmművészeti alkotásokról. Ismerjék meg több jelentős művész életútját, jellemző kifejezőeszközeit, kiemelkedő alkotását. Alakuljon ki bennük pozitív attitűd környezetük vizuális esztétikai értékei iránt. Tárgy- és környezetkultúra Váljanak képessé a tanulók egyszerű tárgyak és terek megtervezésére, önálló megkonstruálására. Tanulják meg biztonsággal használni a tárgykultúra modellezőanyagait és eszközeit. Szerezzenek jártasságot néhány kézműves technikában, valamint a szerelés, az építés és a modellezés műveleteiben. Tanuljanak meg különféle tárgyakat, árucikkeket, épületeket leírni, elemezni és értékelni a használhatóság, a gazdaságosság, az anyag, a szerkezet, a megmunkálás, a méret megválasztása, a díszítés módja szempontjainak figyelembevételével. Tanulják meg rendeltetésüknek megfelelően használni környezetüket, környezetük tárgyait. Értsék meg a környezetkultúra lényegét, fontosságát, alakuljon ki bennük pozitív attitűd a kultúrált környezet iránt. Váljanak képessé arra, hogy elítéljék a környezetet rongáló, károsító tevékenységeket, magatartást. 2006/20/II. szám A tananyag-elsajátítás, az ellenőrzés és az értékelés módszerei 9–10. évfolyam A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Ábrázolás minta után fény árnyék, színdinamika, elemzése  Fény árnyék megfigyelés  Bonyolult, összetett formák megfigyelése forma elemezése, formakötések és kapcsolatok  Mozgásfázisok megfigyelése, modellezése, fázisok ábrázolása, fázisok kapcsolása  Nagyítás és kicsinyítés megfigyelése ábrázolása  Betűkollázs készítése, betűtípusok gyűjtése, a betűk adatainak megismertetése számítógépen  Levélpapír, boríték, embléma, névjegy, védjegy tervezése, ugyanezek megismertetése megfigyeléssel, gyűjtéssel  Dombormű szoborkészítés vázzal tapasztással, majd öntéssel  Szürke színskála, színderítés, modell utáni festés  Fekete-fehér fotók megfigyelése  Fénymásoló alternatív használata  Település modellezése, házmodellek, településszerkezetek modellezése  Tájépítészeti ismeretek közlése, megfigyeltetése  Építészeti alapismeretek, belsőépítészeti alapismeretek, közlése látogatással megfigyeltetéssel  Nyomatkészítés tetszőleges eljárással  Nyomatjátékok  Műelemzési alapgyakorlatok szóban  Iparművészeti alkotásokat bemutató képek gyűjtése, rendszerezése, tárgyak elemzése  Ismerkedés képzőművészek életrajzával  Szimmetria, aszimmetria elemzés  Szóbeli elemzések meghallgatása  Szóbeli önelemzések  A tanuló résztevékenységeinek megfigyelése  Az egyes tanulók affinitásának megfigyelése  Az elkészült munkák elemzése  Megfigyelés tevékenységekben  A probléma-megoldási folyamat megfigyelése, elemzése  Egyes tematikus egységek esetén ha az egység objektivációi lehetővé teszik mestermunkák készítése  Egyes tematikus egységek esetén ha az egység objektivációi lehetővé teszik írásos rajzos riportok készítése  Írásos beszámolók készítése  A tanulók produktumainak kiállítása  Tanulók résztevékenységeinek megfigyelése  Tanulói produktumok önértékelő elemzése szóban  Tanulói produktumok összehasonlítása több szempont alapján  Tanulói produktumok tanulói zsűrizése  Kiállítás rendezése tanulói produktumokból  Tablók könyvek riportok elemzése  Írásos munkák elemzése 2006/20/II. szám A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Absztrakciós folyamatok modellezése  Alkalmazott grafikai eljárásokkal ismerkedés  Plakátkészítés  Fázisrajzok készítése, animációs lapok készítése, filmkészítés  Vetületi ábrázolás  Axonometrikus ábrázolás  Épületmodellek készítése  Tervrajz készítése épületről, tárgyról  Településtörténeti tanulmánykészítés  Tömegkommunikáció elemzése  Újságkészítés, híradó vagy rádióműsor készítés  Képregény-készítés Saját fejlesztésű taneszköz Évfolyam Raktári szám Cím 9-10. Sebők Zoltán: Az új művészet fogalomtára 1945-től napjainkig. Orpheusz Kiadó, 1997. A szükséges tankönyvek, segédkönyvek és egyéb taneszközök jegyzéke  Sebők Zoltán: Az új művészet fogalomtára 1945-től napjainkig. Orpheusz Kiadó, 1997. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes